turjo4nis/wikipedia-bn-dump-20250701 huggingface dataset:
জাতীয় আয় ও উৎপাদনের পরিমাপ

কোনও দেশের অধিবাসীরা দেশটির প্রাকৃতিক সম্পদ, জমি, শ্রম, মূলধন, ইত্যাদি অর্থনৈতিক উৎপাদনের উপকরণসমূহ কাজে লাগিয়ে বিভিন্ন প্রকার অর্থনৈতিক উৎপাদনমূলক কার্যাবলীর মাধ্যমে একটি নির্ধারিত সময়সীমার মধ্যে (সাধারণত এক বছরে) যে পরিমাণ পণ্যদ্রব্যাদি ও সেবাকর্মসমূহ উৎপাদন করে, তাদের আর্থিক মূল্যের সমষ্টিকে জাতীয় আয় বলে। সাধারণত এর সাথে অর্থের সাহায্যে পরিমাপযোগ্য বিদেশ থেকে উপার্জিত আয়ও অন্তর্ভুক্ত থাকে।

অর্থশাস্ত্রে জাতীয় আয় ও উৎপাদন পরিমাপের বিভিন্ন পদ্ধতি বিদ্যমান, যেগুলি কোনও দেশ বা অঞ্চলের মোট অর্থনৈতিক কার্যাবলীর প্রাক্কলন প্রদান করে। এগুলির মধ্যে আছে স্থূল বা মোট অভ্যন্তরীণ (দেশজ) উৎপাদন, স্থূল বা মোট জাতীয় উৎপাদন, নীট অভ্যন্তরীণ (দেশজ) উৎপাদন, নীট জাতীয় উৎপাদন, স্থূল বা মোট জাতীয় আয়, নীট জাতীয় আয় এবং সমন্বিত জাতীয় আয় (প্রাকৃতিক সম্পদ নিঃশেষীকরণ গণনায় ধরে সমন্বিত নীট জাতীয় আয়, যাকে উপকরণ ব্যয়ে জাতীয় নীট আয়)। এগুলি সবই অর্থনীতির অভ্যন্তরে বিভিন্ন খাত দ্বারা উৎপাদিত পণ্যদ্রব্য ও সেবাকর্মের সমষ্টি পরিমাপের সাথে সম্পর্কিত। এগুলি সীমানা সাধারণত ভূগোল বা নাগরিকত্ব দ্বারা সংজ্ঞায়িত করা হয়। কোনও কোনও পরিমাপে 
শুধুমাত্র অর্থের বিনিময়ে লেনদেনকৃত পণ্যদ্রব্য ও সেবা পরিমাপ করা হয়, আবার অন্য কিছু পরিমাপে অর্থ ছাড়াই বিনিময়কৃত পণ্য ও সেবার আর্থিক মূল্যমান নির্ধারণ করে সেগুলিকেও পরিমাপের আওতায় আনা হয়।

তথ্যসূত্র

গ্রন্থপঞ্জি 
 Australian Bureau of Statistics, Australian National Accounts: Concepts, Sources and Methods, 2000. This fairly large document has a wealth of information on the meaning of the national income and output measures and how they are obtained.

বহিঃসংযোগ

 Historicalstatistics.org: Links to historical national accounts and statistics for different countries and regions
 World Bank's Development and Education Program Website
 Quandl - GDP by country - data available in CSV, Excel, JSON or XML formats

জাতীয় হিসাব
স্থূল অভ্যন্তরীণ উৎপাদন
খন্দকার মুস্তাহিদুর রহমান

খন্দকার মুস্তাহিদুর রহমান (১৯৪৯ – ২০ আগস্ট ২০২১) একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের (জাবি) অর্থনীতি বিভাগের অবসরপ্রাপ্ত অধ্যাপক ও বিশ্ববিদ্যালয়টির সাবেক উপাচার্য।

জন্ম
তিনি ১৯৪৯ সালে ব্রাহ্মণবাড়িয়ার বিলকেন্দুয়াই গ্রামের সম্ভ্রান্ত পরিবারে জন্মগ্রহণ করেন। তার বাবা খন্দকার শামসুর রহমান তৎকালীন পূর্ব পাকিস্তান সরকারের একজন মন্ত্রী ছিলেন।

শিক্ষাজীবন
রহমান ঢাকা শিক্ষা বোর্ড থেকে ১৯৬৪ সালে বিজ্ঞান বিভাগে প্রথম স্থান অধিকার করেন। পরবর্তীকালে তিনি ঢাকা কলেজিয়েট স্কুল, ঢাকা বিশ্ববিদ্যালয় এবং ইসলামাবাদ বিশ্ববিদ্যালয়ে উচ্চশিক্ষা লাভ করেন। ছাত্র ইউনিয়নের সক্রিয় কর্মী হিসেবে ১৯৬৯ সালের গণঅভ্যুত্থানে তিনি সক্রিয় ভূমিকা পালন করেন।

কর্মজীবন
মুস্তাহিদুর রহমান ১৯৭১ সালের ৪ জানুয়ারি জাহাঙ্গীরনগর বিশ্ববিদ্যালয়ের (জাবি) অর্থনীতি বিভাগে যোগদান করেন। জাবিতে প্রথম শিক্ষক হিসেবে যোগদানকারী ছয়জন শিক্ষকের মধ্যে তিনি অন্যতম। তিনি জাহাঙ্গীরনগর বিশ্ববিদ্যালয় প্রতিষ্ঠার দিন, ১৯৭১ সালের ১২ জানুয়ারি সর্বপ্রথম অর্থনীতি বিভাগে ক্লাস নিয়ে বিশ্ববিদ্যালয়ের অগ্রযাত্রা শুরু করেন। অবসর গ্রহণের আগ পর্যন্ত তিনি অর্থনীতি বিভাগে অধ্যাপনায় নিয়োজিত ছিলেন।

দীর্ঘ কর্মজীবনে অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট, সিন্ডিকেট ও একাডেমিক কাউন্সিলের সদস্য, ডিন, বিভাগীয় প্রধান, শিক্ষক সমিতির সম্পাদক ও সভাপতিসহ বিভিন্ন গুরুত্বপূর্ণ দায়িত্ব পালন করেন।

খন্দকার মুস্তাহিদুর রহমান ২০০৪ সাল থেকে ২০০৮ সাল পর্যন্ত জাহাঙ্গীরনগর বিশ্ববিদ্যালয়ের উপাচার্য হিসেবে দায়িত্ব পালন করেন।

মৃত্যু
কোভিড-১৯ এ আক্রান্ত হয়ে চিকিৎসাধীন অবস্থায় ২০২১ সালের ২০ আগস্ট তিনি ঢাকায় মৃত্যুবরণ করেন।

আরও দেখুন 

 জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা

তথ্যসূত্র 

১৯৪৯-এ জন্ম
২০২১-এ মৃত্যু
বাংলাদেশে কোভিড-১৯ বৈশ্বিক মহামারীতে মৃত্যু
ব্রাহ্মণবাড়িয়া জেলার ব্যক্তি
বাংলাদেশী শিক্ষাবিদ
ঢাকা বিশ্ববিদ্যালয়ের প্রাক্তন শিক্ষার্থী
জাহাঙ্গীরনগর বিশ্ববিদ্যালয়ের শিক্ষক
জাহাঙ্গীরনগর বিশ্ববিদ্যালয়ের উপাচার্য
চের রাজবংশ

{{Infobox former country
|native_name =
|image_map = Chera country (early historic south India).jpg
|image_map_caption = প্রাচীন দক্ষিণ ভারতের মানচিত্রে চের রাজ্যের অবস্থান
|conventional_long_name = চের
|common_name = চের
|status      = 
|flag        = File:Flag_of_Chera_dynasty.svg
|year_end    =  
|capital   = আদি চের রাজবংশ
 কারুর
 মুজিরিস (মুচিরি)

কোংগু চের রাজবংশ

চের/মাকোতাইয়ের পেরুমল (পূর্বতন কুলক্ষেত্র)
 Kodungallur (Makotai/Vanchi)

মুষিক চের রাজবংশ (মুষিক রাজবংশ)
 কান্নুর

''বেনাড়ু চের রাজবংশ (কুলশেখর) কোল্লাম

|s1 =
|s2 =
|s3 =
|today     = ভারত
|religion = শৈবধর্ম
|demonym=|area_km2=|area_rank=|GDP_PPP=|GDP_PPP_year=|HDI=|HDI_year=|common_languages=}}চের রাজবংশ''' ছিল দক্ষিণ ভারতের অধুনা কেরল রাজ্য এবং তামিলনাড়ুর কিয়দাংশের আদি ইতিহাসের অন্যতম প্রধান রাজবংশ। খ্রিস্টীয় প্রথম সহস্রাব্দের প্রথম ভাগের কয়েক শতাব্দীকাল চের, উরাইয়ুরের চোল ও মাদুরাইয়ের পাণ্ড্য রাজবংশ প্রাচীন তামিলকমের তিন প্রধান রাষ্ট্রশক্তি (মুবেন্তর) হিসেবে পরিচিত ছিল।

ভৌগোলিক দিক থেকে চের দেশের অবস্থান ভারত মহাসাগরে সমুদ্র বাণিজ্যের পক্ষে অনুকূল ছিল। বিভিন্ন সূত্র থেকে চেরদের সঙ্গে মধ্যপ্রাচ্য ও গ্রিকো-রোমান বণিকদের মশলা (বিশেষত গোলমরিচ) বিনিময়ের কথা জানা যায়। আদি যুগের চেরদের (আনুমানিক খ্রিস্টপূর্ব দ্বিতীয় শতাব্দী – আনুমানিক খ্রিস্টীয় তৃতীয় শতাব্দী)) কেন্দ্র তামিলনাড়ুর কারুরে এবং কেরলের ভারত মহাসাগরীয় উপকূলের মুচিরি (মুজিরিস) ও তোন্ডি (তিন্ডিস) বন্দরে অবস্থিত ছিল বলে জানা যায়। তাঁরা দক্ষিণে আলেপ্পি থেকে উত্তরে কসরগোডের মধ্যবর্তী মালাবার উপকূল শাসন করত। পালঘাট গিরিবর্ত্ম, কোয়েম্বাটুর, সালেম ও কোল্লি মালাই এই অঞ্চলের মধ্যে পড়ে। সঙ্গম যুগে (আনুমানিক খ্রিস্টীয় প্রথম-চতুর্থ শতাব্দী) চের রাজবংশ কোয়েম্বাটোর অঞ্চল শাসন করত। এই অঞ্চলটি ছিল মালাবার উপকূল ও তামিলনাড়ুর মধ্যে প্রধান বাণিজ্যপথ পালঘাট গিরিবর্ত্মের প্রবেশদ্বার।

তথ্যসূত্র

বই

বিশ্বকোষ নিবন্ধ

পত্রপত্রিকায় প্রকাশিত নিবন্ধ

সাময়িকপত্রের নিবন্ধ

সংবাদপত্র প্রতিবেদন

বহিঃসংযোগ 

 Tamil Coins: A Study (1981) R. Nagaswamy, Tamil Nadu State Department of Archaeology

চের রাজবংশ
ভারতের রাজবংশ
হিন্দু রাজবংশ
কেরলের রাজ্য
তামিল রাজা
ভারতের সাম্রাজ্য ও রাজ্য
তামিলনাড়ুর ইতিহাস
তামিল ইতিহাস
কেরলের ইতিহাস
খ্রিস্টপূর্ব ৩য় শতাব্দীতে ভারতে প্রতিষ্ঠিত
খ্রিস্টপূর্ব ৩য় শতাব্দীতে প্রতিষ্ঠিত রাষ্ট্র ও অঞ্চল
১২শ শতাব্দীতে বিলুপ্ত রাষ্ট্র ও অঞ্চল
তাইওয়ানের ভূগোল

তাইওয়ান, বা, চীন প্রজাতন্ত্র (ROC) হলো পূর্ব এশিয়ার একটি দ্বীপ দেশ। চীন প্রজাতন্ত্র দ্বারা নিয়ন্ত্রিত ও ঐতিহাসিকভাবে পর্তুগীজ এবং ইংরেজিতে ফরমোজা নামে পরিচিত  আয়তনের তাইওয়ানের প্রধান দ্বীপটি দিয়ে এর ৯৯% গঠিত এবং এটি চীনের মূল ভূখণ্ডের দক্ষিণ-পূর্ব উপকূল হতে  দূরে তাইওয়ান প্রণালীতে অবস্থিত। দ্বীপের উত্তরে পূর্ব চীন সাগর, পূর্বে ফিলিপাইন সাগর, দক্ষিণে লুজন প্রণালী এবং দক্ষিণ-পশ্চিমে দক্ষিণ চীন সাগরের অবস্থান। চীন প্রজাতন্ত্র আরও বেশ কয়েকটি ছোট দ্বীপ নিয়ন্ত্রণ করে: তাদের কিছু তাইওয়ান প্রণালীতে (পেঙ্গু দ্বীপপুঞ্জ এবং চীনের মূল ভূখণ্ডের উপকূলের কিনমেন এবং মাতসু দ্বীপপুঞ্জ সহ) এবং দক্ষিণ চীন সাগরের কিছু দ্বীপ।

প্রাকৃতিক সীমারেখা 
তাইওয়ানের মোট ভূমির আয়তন , যা একে আয়তনে বেলজিয়াম এবং নেদারল্যান্ডসের মধ্যবর্তী আকারের করছে। এর উপকূলরেখার দৈর্ঘ্য । চীন প্রজাতন্ত্র তার উপকূল হতে  সামুদ্রিক এলাকা সহ মোট  এলাকাকে তার অর্থনৈতিক অঞ্চল হিসাবে দাবী করে এবং এর আঞ্চলিক সমুদ্রসীমার আয়তন ।

ভূতত্ত্ব 

আনুমানিক ৪ থেকে ৫ মিলিয়ন বছর আগে ফিলিপাইন সামুদ্রিক পাত এবং ইউরেশীয় পাতের মধ্যে সংগঠিত এক জটিল অভিসারী সংঘর্ষের ফলে তাইওয়ান দ্বীপ গঠিত হয়। ইউরেশিয়ান পাত ফিলিপাইন সামুদ্রিক পাতের নিচে গড়িয়ে যাচ্ছে বলে এর দৈর্ঘ্য পরিবর্তিত হচ্ছে।

তথ্যসূত্র

বহিঃসংযোগ 

 

 

প্রশান্ত মহাসাগরের দ্বীপ
হরিহর (কবি)

হরিহর বা হরীশ্বর () ছিলেন খ্রিস্টীয় দ্বাদশ শতাব্দীর একজন কন্নড় কবি। অধুনা হাসান জেলার হালেবিডুর আদি নিবাসী হরিহর ছিলেন এক ‘করণিক’ (হিসাবরক্ষক) পরিবারের সন্তান। প্রথমে তিনি হৈসল রাজা প্রথম নরসিংহের (রাজত্বকাল: ১১৫২ – ১১৭৩ খ্রিস্টাব্দ) রাজসভায় হিসাবরক্ষকের কাজই শুরু করেন। পরবর্তীকালে তিনি হাম্পিতে চলে আসেন এবং সেখানে অনেকগুলি ধ্রুপদি গ্রন্থ রচনা করেন। তাঁর রচনাগুলির মধ্যে গদ্য-পদ্য মিশ্রিত ‘চম্পু’ শৈলীতে রচিত গিরিজাকল্যাণ কাব্যটি কন্নড় ভাষায় অন্যতম শ্রেষ্ঠ রচনা মনে করা হয়।

তথ্যসূত্র

গ্রন্থপঞ্জি

কন্নড় কবি
কর্ণাটকের ইতিহাস
১২শ শতাব্দীর ভারতীয় কবি
১৩শ শতাব্দীর ভারতীয় কবি
১২শ শতাব্দীতে জন্ম
১৩শ শতাব্দীতে মৃত্যু
ভারতীয় পুরুষ কবি
রাঘবাঙ্ক

রাঘবাঙ্ক () ছিলেন খ্রিস্টীয় দ্বাদশ শতাব্দীর শেষভাগ ও ত্রয়োদশ শতাব্দীর প্রথম ভাগের হৈসল রাজসভার এক বিশিষ্ট কন্নড় কবি ও লেখক। মনে করা হয় যে, রাঘবাঙ্কই কন্নড় সাহিত্যে স্থানীয় ‘ষটপদী’ ছন্দটিকে জনপ্রিয় করে তুলেছিলেন। ষটপদী ছন্দে তাঁর লেখা হরিশ্চন্দ্র কাব্য রাজা হরিশ্চন্দ্রের জীবনী অবলম্বনে একটি ব্যাখ্যামূলক রচনা। এটিকে কন্নড় ভাষার অন্যতম গুরুত্বপূর্ণ ধ্রুপদি গ্রন্থ মনে করা হয়। রাঘবাঙ্ক ছিলেন দ্বাদশ শতাব্দীর প্রথম ভাগের বিশিষ্ট কন্নড় কবি হরিহরের ভ্রাতুষ্পুত্র এবং আশ্রিত। ষটপদী ছন্দের অস্তিত্ব রাঘবাঙ্কের আগেও কন্নড় সাহিত্যে থাকলেও রাঘবাঙ্কই এই সহজ ছন্দের ব্যবহারের জন্য শৈব ও বৈষ্ণব কবিদের বহু প্রজন্মকে অনুপ্রেরণা জুগিয়ে এসেছেন।

তথ্যসূত্র

গ্রন্থপঞ্জি

কর্ণাটকের ইতিহাস
কন্নড় কবি
হৈসল সাম্রাজ্য
১২শ শতাব্দীর ভারতীয় কবি
১৩শ শতাব্দীর ভারতীয় কবি
ভারতীয় পুরুষ কবি
ভট্টদেব বিশ্ববিদ্যালয়

ভট্টদেব বিশ্ববিদ্যালয় আসামের বাজালি জেলার পাঠশালায় অবস্থিত একটি পাবলিক স্টেট ইউনিভার্সিটি যা ভট্টদেব বিশ্ববিদ্যালয় আইন-২০১৭ দ্বারা প্রতিষ্ঠিত হয় আইনটি আসামের রাজ্যপাল ৭ই সেপ্টেম্বর ২০১৭ সালে পাস করেছিলেন। এটি বাজালি জেলার পাঠশালার বাজালি কলেজকে উন্নতি করে ভট্টদেব বিশ্ববিদ্যালয়ে রুপান্তরিত হয়েছিল। বিশ্ববিদ্যালয়টি শ্রী শ্রী ভট্টদেবের নামে নামকরণ করা হয়েছে। ভট্টদেব বিশ্ববিদ্যালয় ইউজিসির স্বীকৃতি প্রাপ্ত একটি সরকারি বিশ্ববিদ্যালয়। ইউজিসির আইন ১৯৫৬ এর ধারা ২২ এর অধীনে বিশ্ববিদ্যালয়টি ইউজিসি কর্তৃক নির্ধারিত ডিগ্রি প্রদানের ক্ষমতা তার নিজস্ব বিভাগ, সংবিধিবদ্ধ কলেজ এবং অধিভুক্ত কলেজের মাধ্যমে নিয়মিত পাঠদান পদ্ধতি সংশ্লিষ্ট বিধিবদ্ধ সংস্থার অনুমোদন পায়। ২০১৯ সালের ২৫ জুন প্রফেসর বিরঞ্চি কুমার দাসভট্টদেব বিশ্ববিদ্যালয়ের প্রথম উপাচার্য হিসেবে দায়িত্ব গ্রহণ করেন।

তথ্যসূত্র

ভারতের সরকারি বিশ্ববিদ্যালয়
২০১৯-এ প্রতিষ্ঠিত শিক্ষাপ্রতিষ্ঠান
আসামের বিশ্ববিদ্যালয়
২০১৯-এ আসামে প্রতিষ্ঠিত
বাজালী জেলা
২০১৯-এ প্রতিষ্ঠিত বিশ্ববিদ্যালয় ও কলেজ
শ্রবণবেলগোলা

শ্রবণবেলগোলা () হল ভারতের কর্ণাটক রাজ্যের হাসান জেলার চন্নরায়পতনের কাছে অবস্থিত একটি শহর। এই শহরের গোম্মতেশ্বর বাহুবলী মূর্তি জৈনধর্মের সর্বাপেক্ষা গুরুত্বপূর্ণ তীর্থস্থানগুলির অন্যতম। তলকডের পশ্চিম গঙ্গ রাজবংশের শাসনকালে এই শহর স্থাপত্য ও ভাস্কর্য শিল্পের শিখরে আরোহণ করে। কথিত আছে, জৈন সন্ন্যাস গ্রহণ করে খ্রিস্টপূর্ব ২৯৮ অব্দে চন্দ্রগুপ্ত মৌর্য এখানেই প্রয়াত হয়েছিলেন।

গোম্মতেশ্বর মূর্তি, অক্কন বসদি, চন্দ্রগুপ্ত বসদি, চামুণ্ডারায় বসদি, পার্শ্বনাথ বসদি ও অভিলেখগুলি ভারতীয় পুরাতত্ত্ব সর্বেক্ষণ কর্তৃক ‘শ্রবণবেলগোলা স্মারকমণ্ডলী’ নামে ‘আদর্শ স্মারক মনুমেন্ট’ তালিকাভুক্ত হয়েছে।

তথ্যসূত্র

উল্লেখপঞ্জি 
 Karnataka State Gazetteer 1983

বহিঃসংযোগ 

 
 The Bhattarakas of Shravanabelgola and Mudabidri
  More About Shravanabelgola From Karnataka Tourism Department 
 Shravanabelgola Bahubali Mahamasthakabhisheka / Mahamastakabhisheka Mahotsava

হাসান জেলার শহর
পবিত্র শহর
হাসান জেলার পর্যটন কেন্দ্র
কর্ণাটকের জৈন মন্দির
জৈন তীর্থস্থান
পবিত্র নগরী
হাসান জেলার দর্শনীয় স্থান
১০ম শতাব্দীর জৈন মন্দির
পঞ্চকূট বসদি, কম্বদহল্লি

পঞ্চকূট বসদি হল ভারতের কর্ণাটক রাজ্যের মাণ্ড্য জেলায় অবস্থিত কম্বদহল্লি গ্রামের একটি জৈন মন্দির চত্বর। এটি দক্ষিণ ভারতীয় দ্রাবিড় স্থাপত্যশৈলীর পশ্চিম গঙ্গ ধারার অন্যতম শ্রেষ্ঠ নিদর্শন।

তথ্যসূত্র

উল্লেখপঞ্জি

আরও দেখুন

 কর্ণাটকে জৈনধর্ম
 উত্তর কর্ণাটকে জৈনধর্ম
 তুলুনাড়ুতে জৈনধর্ম
 শ্রবণবেলগোলা

কর্ণাটকের জৈন মন্দির
পশ্চিম গঙ্গ রাজবংশ
৮ম শতাব্দীর জৈন মন্দির
ভিনসেনজো

ভিনসেনজো (; Vincenzo) একটি দক্ষিণ কোরিয়ার টেলিভিশন সিরিজ যা ২০২১ সালে টিভিএন -তে প্রচারিত হয়েছিল।

অভিনয়ে
 সং জুং-কি - ভিনসেনজো ক্যাসানো / পার্ক জু-হিউং
 জন যেও-বিন - হং চা-ইয়ং
 ওকে থেকে-যেন - জং জুন-উ / জং হান-সিওক
 কিম যেও-জীন - ছ ময়ুঙ-হি
 ক্বক দোং-যেন - জং হান-সো

তথ্যসূত্র

বহিঃসংযোগ
  
 

দক্ষিণ কোরিয়ার টেলিভিশন ধারাবাহিক
২০২১-এ অভিষিক্ত দক্ষিণ কোরীয় টেলিভিশন ধারাবাহিক
স্টুডিও ড্রাগনের টেলিভিশন ধারাবাহিক
টিভিএন (দক্ষিণ কোরীয় টেলিভিশন চ্যানেল)-এর টেলিভিশন ধারাবাহিক
স্টারশিপ এইচএলএস

স্টারশিপ এইচএলএস হল স্টারশিপ মহাকাশযানের একটি চন্দ্র ল্যান্ডার বৈকল্পিক। স্টারশিপ নিজেই ২০১০-এর দশকের মাঝামাঝি থেকে স্পেসএক্স দ্বারা ব্যক্তিগতভাবে অর্থায়িত উন্নয়নে রয়েছে, তবে ন্যাশনাল অ্যারোনটিক্স অ্যান্ড স্পেস অ্যাডমিনিস্ট্রেশনের (নাসা) সাথে একটি চুক্তির অধীনে এইচএলএস (হিউম্যান ল্যান্ডিং সিস্টেম) বৈকল্পটি তৈরি করা হচ্ছে। ২০২১ সালের এপ্রিল মাসে সম্পূর্ণ ভাবে উন্নয়নের বা বিকাশের জন্য নির্বাচন নির্বাচিত হওয়ার সাথে তহবিল সহ প্রাথমিক চুক্তিবদ্ধ নকশার কাজ ২০২০ সালের মে মাসে শুরু হয়, যখন স্টারশিপ এইচএলএস'কে নাসা তাদের আর্টেমিস প্রোগ্রামের অংশ হিসাবে সম্ভবত ২০২৪ সালের প্রথম দিকে "প্রথম নারী ও পরবর্তী পুরুষ"কে চাঁদে নিয়ে যাওয়ার জন্য নির্বাচিত করে।

স্টারশিপ এইচএলএস-এর উন্নয়ন ও উৎপাদন এবং ক্রুবিহীন প্রদর্শন মিশন ও একটি ক্রুসহ চন্দ্র অবতরণ নামে দুটি উড়ান পরিচালনা করার জন্য নাসা স্পেসএক্সের সাথে ২.৮ বিলিয়ন মার্কিন ডলারের চুক্তি স্বাক্ষর করে। ভবিষ্যতে আর্টেমিস অভিযানের জন্য অবতরণ করার পরিকল্পনাও করা হয়েছে। স্টারশিপ এইচএলএস-এর উদ্দেশ্য নাসা ওরায়ন মহাকাশযান বা নাসা লুনার গেটওয়ে মহাকাশ স্টেশনের মাধ্যমে চন্দ্র কক্ষপথে ডক করা, যাতে চন্দ্রপৃষ্ঠে অবতরণের পূর্বে যাত্রীদের নিয়ে যাওয়া ও আরোহণের পরে তাদের ফিরিয়ে দেওয়া সম্ভব হয়।

যেহেতু স্টারশিপ এইচএলএস স্টারশিপ মহাকাশযানের অন্যান্য সংস্করণের মতো পৃথিবীতে ফিরে আসবে না, তাই এটির তাপ ঢাল নেই বা পৃথিবীর বায়ুমণ্ডলে পুনরায় প্রবেশের জন্য স্টারশিপের অন্যান্য সংস্করণে ব্যবহৃত ব্লাড ফ্ল্যাপও নেই। চাঁদে অবতরণের জন্য, স্টারশিপ এইচএলএস চন্দ্র পৃষ্ঠ থেকে চূড়ান্ত অবতরণ ও টেকঅফের জন্য ব্যবহৃত ল্যান্ডিং থ্রাস্টারের পরিপূরক দিয়ে সজ্জিত।

ইতিহাস 

স্পেসএক্স স্টারশিপের নকশাটি প্রাথমিকভাবে ২০১০-এর দশকের গোড়ার দিকে একটি মহাকাশযান হিসেবে ধারণা করা হয়, যা স্পেসএক্সের প্রধান নির্বাহী এলন মাস্কের পরামর্শে ২০১১ সাল থেকে মঙ্গল গ্রহের মানব বসতি স্থাপনের প্রচেষ্টার জন্য তৈরি করা হয়, প্রথম বসতি স্থাপন ২০২০-এর দশকের মাঝামাঝি সময়ের আগে সম্ভব নয়।

সুযোগ-সুবিধা ২০১৬ সালের মধ্যে কিছুটা বিস্তৃত হয়ে উঠল, যখন এলন মাস্ক বুঝতে পারলেন যে উচ্চ স্তরের নকশা স্পেসএক্স স্টারশিপ যানের জন্য কাজ করছে, যা বৈকল্পিক ভ্রমণের জন্য অনুমোদিত হবে, সেই সাথে সাধারণত গ্রহভ্রমণের জন্য উপযুক্ত হবে এবং বায়ুমণ্ডল বিশিষ্ট ও বায়ুমণ্ডলবিহীন উভয় গ্রহে কাজ করতে পারে। অবশ্য চাঁদের গন্তব্যের উড়ানগুলির জন্য এলন মাস্কের বিশেষ কোন পরামর্শে প্রদান করেননি এবং তিনি বিশেষভাবে বলেছিলেন যে চাঁদের গন্তব্য মঙ্গল গ্রহের পথে প্রয়োজনীয় পদক্ষেপ ছিল না।

স্পেসএক্স স্টারশিপের প্রাথমিক নির্মাণ সামগ্রী হিসাবে ২০১৮ সালের শেষের দিকে স্টেইনলেস স্টিলকে নির্দিষ্ট করা হয়—কার্বন কম্পোজিট উপকরণ থেকে পাথফাইন্ডার হার্ডওয়্যার তৈরির প্রায় এক বছর পর—এবং তরল মিথেন ও তরল অক্সিজেন ট্যাঙ্কের জন্য চাপবাহী পাত্র নির্মাণ সহ প্রাথমিক পরীক্ষা নিবন্ধের উৎপাদন ২০১৯ সালের প্রথম দিকে শুরু হয়।

তথ্যসূত্র

আর্টেমিস কর্মসূচি
পণ্যবাহী মহাকাশযান
মনুষ্যবাহী মহাকাশযান
স্পেসএক্স স্টারশিপ
স্পেসএক্স মহাকাশযান
ভিটিভিএল রকেট
স্পেস এক্স স্টারশিপ
আলেকসান্দ্রা পাৎস্কেভিচ

আলেকসান্দ্রা ভিয়াচেস্লাভোভনা পাৎস্কেভিচ (; জন্ম: ৪ নভেম্বর ১৯৮৮) হলেন সমলয় সাঁতারের একজন রুশ প্রতিযোগী। তিনি ২০১২ গ্রীষ্মকালীন অলিম্পিক এবং ২০১৬ গ্রীষ্মকালীন অলিম্পিকে নারীদের দলগত প্রতিযোগিতায় একটি স্বর্ণপদক জয়লাভ করেছেন এবং ২০২১ সালের ১লা জানুয়ারি তারিখে সমলয় সাঁতারের জন্য অবসর ঘোষণার কথা জানিয়েছিলেন। ২০১৯ সালের ১লা নভেম্বর তারিখে একই দিনে বিশেষ অলিম্পিক সংগঠনের জন্য কাজ শুরু করেছেন।

তথ্যসূত্র 

১৯৮৮-এ জন্ম
জীবিত ব্যক্তি
রাশিয়ার অলিম্পিক স্বর্ণপদক বিজয়ী
২০১২ গ্রীষ্মকালীন অলিম্পিকের পদক বিজয়ী
২০১৬ গ্রীষ্মকালীন অলিম্পিকের পদক বিজয়ী
২০২০ গ্রীষ্মকালীন অলিম্পিকের পদক বিজয়ী
রুশ সমলয় সাঁতারু
২০১২ গ্রীষ্মকালীন অলিম্পিকের সমলয় সাঁতারু
২০১৬ গ্রীষ্মকালীন অলিম্পিকের সমলয় সাঁতারু
২০২০ গ্রীষ্মকালীন অলিম্পিকের সমলয় সাঁতারু
২০১৩ গ্রীষ্মকালীন ইউনিভার্সিয়াডের পদক বিজয়ী
সমলয় সাঁতারে অলিম্পিক পদক বিজয়ী
সমলয় সাঁতারে বিশ্ব সাঁতার প্রতিযোগিতার পদক বিজয়ী
২০১৭ বিশ্ব সাঁতার প্রতিযোগিতার সমলয় সাঁতারু
২০১৫ বিশ্ব সাঁতার প্রতিযোগিতার সমলয় সাঁতারু
২০১৩ বিশ্ব সাঁতার প্রতিযোগিতার সমলয় সাঁতারু
২০১১ বিশ্ব সাঁতার প্রতিযোগিতার সমলয় সাঁতারু
২০০৯ বিশ্ব সাঁতার প্রতিযোগিতার সমলয় সাঁতারু
সমলয় সাঁতার

সমলয় সাঁতার (মার্কিন ইংরেজিতে synchronized swimming বা সিঙ্ক্রোনাইজড সাঁতার) বা আর্টিস্টিক সাঁতার হলো সাঁতার, নৃত্য এবং জিমন্যাস্টিকের সঙ্গীতের সাথে একটি হাইব্রিড ফর্ম, যা সাঁতারুদের সমন্বয়ে একটি সিঙ্ক্রোনাইজড রুটিন (একক, দ্বৈত, ত্রয়ী, মিশ্র ডুয়েট, ফ্রি টিম, ফ্রি কম্বিনেশন, এবং হাইলাইট)। সমলয় সাঁতার আন্তর্জাতিকভাবে ফিনা দ্বারা পরিচালিত হয়, এবং ১৯৮৪ সাল থেকে গ্রীষ্মকালীন অলিম্পিক কার্যক্রম এর ​অংশ।

সমলয় সাঁতার উন্নত পানির দক্ষতা, দুর্দান্ত শক্তি, ধৈর্য, ​​নমনীয়তা, অনুগ্রহ, শৈল্পিকতা এবং সুনির্দিষ্ট সময়, সেইসাথে পানির নিচে উল্টোদিকে ব্যতিক্রমী শ্বাস নিয়ন্ত্রণ করে। প্রতিযোগীরা তাদের শক্তি, নমনীয়তা এবং কঠিন রুটিন সম্পাদনের জন্য প্রয়োজনীয় বায়বীয় ধৈর্য প্রদর্শন করে। সাঁতারু বিচারকদের জন্য দুটি রুটিন সম্পাদন করে, একটি প্রযুক্তিগত এবং একটি বিনামূল্যে, পাশাপাশি বয়সের রুটিন এবং পরিসংখ্যান। সমলয় সাঁতার একটি পৃথক এবং দলগত খেলা। সাঁতারুরা পরিসংখ্যানের সময় পৃথকভাবে প্রতিযোগিতা করে, এবং তারপর রুটিনের সময় একটি দল হিসাবে। পরিসংখ্যানগুলি দক্ষতা এবং অবস্থানের সংমিশ্রণে গঠিত যা প্রায়শই নিয়ন্ত্রণ, শক্তি এবং নমনীয়তার প্রয়োজন হয়। প্রতিযোগিতার এই অংশের জন্য সাঁতারুদের পৃথকভাবে স্থান দেওয়া হয়। রুটিন টিমওয়ার্ক এবং সিঙ্ক্রোনাইজেশন জড়িত। এটি সংগীতে কোরিওগ্রাফি করা হয় এবং প্রায়ই একটি থিম থাকে।

আরোও দেখুন
সাঁতার (ক্রীড়া)
ওয়াটার পোলো

তথ্যসূত্র

সমলয় সাঁতার
গ্রীষ্মকালীন অলিম্পিক ক্রীড়া
দলগত ক্রীড়া
অ্যাকুয়াটিক্স
মহিলাদের ক্রীড়া
আল্লা শিশকিনা

আল্লা আনাতোলিয়েভনা শিশকিনা (; জন্ম: ২ আগস্ট ১৯৮৯) হলেন সমলয় সাঁতারের একজন রুশ প্রতিযোগী। তিনি ২০১২ গ্রীষ্মকালীন অলিম্পিক, ২০১৬ গ্রীষ্মকালীন অলিম্পিক এবং ২০২০ গ্রীষ্মকালীন অলিম্পিকে নারীদের দলগত প্রতিযোগিতায় স্বর্ণপদক জয়লাভ করেছেন।

তথ্যসূত্র

বহিঃসংযোগ 

১৯৮৯-এ জন্ম
জীবিত ব্যক্তি
রাশিয়ার অলিম্পিক স্বর্ণপদক বিজয়ী
২০১২ গ্রীষ্মকালীন অলিম্পিকের পদক বিজয়ী
২০১৬ গ্রীষ্মকালীন অলিম্পিকের পদক বিজয়ী
২০২০ গ্রীষ্মকালীন অলিম্পিকের পদক বিজয়ী
রুশ সমলয় সাঁতারু
২০১২ গ্রীষ্মকালীন অলিম্পিকের সমলয় সাঁতারু
২০১৬ গ্রীষ্মকালীন অলিম্পিকের সমলয় সাঁতারু
২০২০ গ্রীষ্মকালীন অলিম্পিকের সমলয় সাঁতারু
২০১৩ গ্রীষ্মকালীন ইউনিভার্সিয়াডের পদক বিজয়ী
সমলয় সাঁতারে অলিম্পিক পদক বিজয়ী
সমলয় সাঁতারে বিশ্ব সাঁতার প্রতিযোগিতার পদক বিজয়ী
২০১৯ বিশ্ব সাঁতার প্রতিযোগিতার সমলয় সাঁতারু
২০১৫ বিশ্ব সাঁতার প্রতিযোগিতার সমলয় সাঁতারু
২০১৩ বিশ্ব সাঁতার প্রতিযোগিতার সমলয় সাঁতারু
২০১১ বিশ্ব সাঁতার প্রতিযোগিতার সমলয় সাঁতারু
২০০৯ বিশ্ব সাঁতার প্রতিযোগিতার সমলয় সাঁতারু
কানু মল্ল

কানু মল্ল ছিলেন মল্লভূমের ষষ্ঠ রাজা। তিনি ৭৫৭ থেকে ৭৬৪ খ্রিস্টাব্দ পর্যন্ত শাসন করেছিলেন। তিনি কাউ মল্ল এবং কালু মল্ল নামেও পরিচিত ছিলেন।

ইতিহাস 
কানু মল্ল কাকতিয়া রাজ্যের কাকতীয় রাজাকে (বর্তমানে পাত্রসায়ের) পরাজিত করেন এবং মল্লভূমের সীমানা বাড়ান।

তথ্যসূত্র

উৎস 
 

মল্ল রাজা
মল্লভূমের রাজা
ওভারসিস ওয়ারিয়র্স

ওভারসিস ওয়ারিয়র্স () একটি পাকিস্তানি পেশাদার টি-২০ ফ্র্যাঞ্চাইজি ক্রিকেট দল, যেটি বর্তমানে কাশ্মীর প্রিমিয়ার লিগে প্রতিযোগিতা করছে। দলটির বর্তমানে অধিনায়ক ইমাদ ওয়াসিম, কোচ পাকিস্তানের সাবেক ক্রিকেটার মোশতাক আহমেদ এবং সহকারী কোচ উমর গুল। এই দলটি প্রিমিয়ার লীগে কাশ্মীরি প্রবাসীদের প্রতিনিধিত্ব করছে। কাশ্মীর প্রিমিয়ার লীগের প্রথম আসরে তারা ১ম এলিমিনেটরে পৌঁছায়, কিন্তু মিরপুর রয়্যালসের কাছে হেরে ছিটকে যায়।

তথ্যসূত্র 

পাকিস্তানে ক্রিকেট
পেশাদার ক্রিকেট লিগ
কাশ্মীর প্রিমিয়ার লিগ
পাকিস্তানের ক্রিকেট দল
কিনু মল্ল

কিনু মল্ল ছিলেন মল্লভূমের চতুর্থ রাজা। তিনি ৭৩৩ থেকে ৭৪২ খ্রিস্টাব্দ পর্যন্ত শাসন করেছিলেন।

ইতিহাস
৭৩৩ সালে কিনু মল্ল ইন্দ্রহংসের (বর্তমানে সিন্ধু নামে পরিচিত) রাজাকে পরাজিত করেন এবং মল্লরাজ্য প্রসারিত করেন।

তথ্যসূত্র

উৎস
 

মল্ল রাজা
মল্লভূমের রাজা
উসমানীয় তুর্কি বর্ণমালা

উসমানীয় তুর্কি বর্ণমালা হলো উসমানীয় তুর্কি ভাষার জন্য ব্যবহৃত একটি আবজাদ লিখন ব্যবস্থা। তুরস্কে উসমানীয় খিলাফতের শাসনামলে ফার্সি লিপির আদলে এটি গড়ে উঠে। ১৯২৩ সালে তুরস্কের স্বাধীনতার পর দেশটির প্রথম প্রেসিডেন্ট আধুনিক তুরস্কের জনক নামে খ্যাত মুস্তাফা কেমাল আতাতুর্ক তাঁর বিভিন্ন সংস্কারমূলক কর্মসূচির অংশ হিসাবে ১৯২৮ সালে উসমানীয় তুর্কি বর্ণমালাকে আধুনিক লাতিন লিপি দ্বারা প্রতিস্থাপন করে দেন। বর্তমানে উসমানীয় তুর্কি বর্ণমালার কোনো ব্যবহার নেই।

বর্ণ

আরও দেখুন 
 উসমানীয় তুর্কি ভাষা
 তুর্কি বর্ণমালা

তথ্যসূত্র 

আরবি বর্ণমালা
ফারসি বর্ণমালা
উসমানীয় সংস্কৃতি
তুর্কি ভাষা
জয় মল্ল

জয় মল্ল ছিলেন মল্লভূমের (মল্ল রাজবংশ) প্রতিষ্ঠাতা আদি মল্লের পুত্র এবং মল্লভূমের দ্বিতীয় রাজা।

ইতিহাস 
চন্দের (২০০৪) মতে, আদি মল্ল ৬৯৪ খ্রিস্টাব্দ থেকে ৭১০ খ্রিস্টাব্দ পর্যন্ত ষোল বছর রাজপ্রাসাদে রাজত্ব করেছিলেন। তার মৃত্যুর পর তার ছেলে জয় মল্ল রাজা হন।

জয় মল্ল তার সাহসিকতা এবং সামরিক দক্ষতার জন্যও বিখ্যাত ছিলেন, যা অনুমিতভাবে তার বাবার অনুরূপ ছিল।

তথ্যসূত্র

উৎস 

 
 O’Malley, L.S.S., ICS, Bankura, Bengal District Gazetteers, pp. 21–46(24), 1995 reprint, first published 1908, Government of West Bengal

মল্ল রাজা
মল্লভূমের রাজা
শূর মল্ল

শূর মল্ল মল্লভূমের অষ্টম রাজা ছিলেন। তিনি ৭৭৫ থেকে ৭৯৫ খ্রিস্টাব্দ পর্যন্ত শাসন করেছিলেন। তিনি সুর মল্ল নামেও পরিচিত পরিচিত ছিলেন।

ইতিহাস 
শূর মল্ল মেদিনীপুরের বাগদি এলাকা জয় করেন এবং এটিকে মল্লভূমের অন্তর্ভুক্ত করেন।

তথ্যসূত্র

উৎস 

 

মল্ল রাজা
মল্লভূমের রাজা
খড়্গ মল্ল

খড়্গ মল্ল ছিলেন মল্লভূমের দ্বাদশ রাজা। তিনি ৮৪১ থেকে ৮৬২ খ্রিস্টাব্দ পর্যন্ত শাসন করেছিলেন।

ইতিহাস 
খড়্গ মল্লর সেনাবাহিনী জয় করার পর তার নামে খড়্গপুর শহরের নামকরণ করা হয়েছিল।

তথ্যসূত্র

উৎস 

 
 

মল্ল রাজা
মল্লভূমের রাজা
৯ম শতাব্দীর ভারতীয় রাজশাসক
যাদব মল্ল

যাদব মল্ল মল্লভূমের চতুর্দশ রাজা ছিলেন। তিনি ৯০৬ থেকে ৯১৯ খ্রিস্টাব্দ পর্যন্ত শাসন করেছিলেন।

তথ্যসূত্র 

মল্ল রাজা
মল্লভূমের রাজা
এফডুপ্স

এফডুপ্স হল একটি প্রোগ্রাম যা আদ্রিয়ান লোপেজ কর্তৃক ডুপ্লিকেট ফাইলের জন্য ডিরেক্টরি স্ক্যান করার জন্য লেখা।  এটি ডুপ্লিকেট ফাইলগুলির তালিকা তৈরি করার, অপসারণ করার বা মূল কপির দিকে নির্দেশ করা হার্ডলিঙ্ক দিয়ে প্রতিস্থাপন করার উপায় প্রদান করে। এটি প্রথমে ফাইলের মাপ, আংশিক এমডি৫ স্বাক্ষর, পূর্ণ এমডি৫ স্বাক্ষর তুলনা করে এবং তারপর যাচাইকরণের জন্য প্রতিটি বাইট তুলনা করে।

এফডুপ্স সিতে লেখা এবং এমআইটি লাইসেন্সের অধীনে প্রকাশিত হয়।

তথ্যসূত্র 

এমআইটি লাইসেন্স ব্যবহারকৃত সফটওয়্যার
ইউনিক্স ফাইলসিস্টেম সম্পর্কিত সফটওয়্যার
মালদ্বীপ জাতীয় ফুটবল স্টেডিয়াম

মালদ্বীপ জাতীয় ফুটবল স্টেডিয়াম (; এছাড়াও রাসমি ধান্দু স্টেডিয়াম নামে পরিচিত) হলো মালদ্বীপের মালেতে অবস্থিত একটি বহুমুখী স্টেডিয়াম। এটি অধিকাংশ সময় দিভেহি প্রিমিয়ার লিগ, এফএএম কাপ এবং আন্তর্জাতিক ম্যাচের ফুটবল ম্যাচের জন্য ব্যবহৃত হয়। এই স্টেডিয়ামে ১১,৮৫০ জন দর্শক একত্রে খেলা উপভোগ করতে পারে। ২০১৪ এএফসি চ্যালেঞ্জ কাপের জন্য একটি গণমাধ্যম বাক্সসহ বেশ কিছু সুবিধা হালনাগাদ করার জন্য এই স্টেডিয়ামটি সংস্কার করা হয়েছে এবং জাতীয় ফুটবল স্টেডিয়াম হিসাবে পুনরায় নামাঙ্কিত করা হয়েছে।

তথ্যসূত্র

মালদ্বীপের ফুটবল মাঠ
বহুমুখী স্টেডিয়াম
ব্রায়ান মোয়া

ব্রায়ান হোসে ভেলাস্কেস মোয়া (; জন্ম: ১৯ অক্টোবর ১৯৯৩; ব্রায়ান মোয়া নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে অ্যাঙ্গোলার পেশাদার ফুটবল লিগের শীর্ষ স্তর জিরাবোলার ক্লাব প্রিমেইরো দে আগোস্তো এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।

২০২১ সালে, মোয়া হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। এরপূর্বে ২০১৯ সালে তিনি হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৫ ম্যাচে ২টি গোল করেছেন। দলগতভাবে, মোয়া এপর্যন্ত ২টি শিরোপা জয়লাভ করেছেন, যার উভয়ই ওলিম্পিয়ার হয়ে জয়লাভ করেছেন।

প্রারম্ভিক জীবন
ব্রায়ান হোসে ভেলাস্কেস মোয়া ১৯৯৩ সালের ১৯শে অক্টোবর তারিখে হন্ডুরাসের সান আন্তোনিও দে ওরিয়েন্তেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মোয়া জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 

১৯৯৩-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের ফুটবলার
ফুটবল মধ্যমাঠের খেলোয়াড়
হন্ডুরীয় ফুটবলার
জিরাবোলার খেলোয়াড়
অ্যাঙ্গোলায় প্রবাসী ফুটবলার
হন্ডুরাসের আন্তর্জাতিক ফুটবলার
পুরুষ ফুটবল মধ্যমাঠের খেলোয়াড়